title: 2012/831/EU: Komission päätös, annettu 20 päivänä joulukuuta 2012 , luvan antamisesta Espanjalle jatkaa väliaikaista keskeyttämistä, joka koskee työntekijöiden vapaasta liikkuvuudesta unionin alueella annetun Euroopan parlamentin ja neuvoston asetuksen (EU) N:o 492/2011 1–6 artiklan soveltamista romanialaisiin työntekijöihin

text:
               22.12.2012

               FI

               Euroopan unionin virallinen lehti

               L 356/90

         KOMISSION PÄÄTÖS,
   annettu 20 päivänä joulukuuta 2012,
   luvan antamisesta Espanjalle jatkaa väliaikaista keskeyttämistä, joka koskee työntekijöiden vapaasta liikkuvuudesta unionin alueella annetun Euroopan parlamentin ja neuvoston asetuksen (EU) N:o 492/2011 1–6 artiklan soveltamista romanialaisiin työntekijöihin
   (2012/831/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon asiakirjan Bulgarian tasavallan ja Romanian liittymisehdoista ja niiden sopimusten mukautuksista, joihin Euroopan unioni perustuu (1), erityisesti sen 23 artiklan ja liitteessä VII olevan henkilöiden vapaata liikkuvuutta koskevan 1 osan 7 kohdan toisen alakohdan,
   ottaa huomioon Espanjan 13 päivänä joulukuuta 2012 esittämän pyynnön,
   sekä katsoo seuraavaa:

               (1)

               Espanja oli soveltanut työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68 (2) 1–6 artiklaa täysimääräisesti Romanian kansalaisiin 1 päivästä tammikuuta 200922 päivään heinäkuuta 2011 saakka, jolloin se viitaten työmarkkinoidensa vakaviin häiriöihin ilmoitti komissiolle Bulgarian tasavallan ja Romanian liittymisehdoista ja niiden sopimusten mukautuksista, joihin Euroopan unioni perustuu, koskevan asiakirjan, jäljempänä ’vuoden 2005 liittymisasiakirja’, liitteessä VII olevan 1 osan 7 kohdan kolmannen alakohdan nojalla, että se oli päättänyt kyseisenä päivänä ottaa uudelleen käyttöön rajoituksia, jotka koskevat romanialaisten työntekijöiden pääsyä työmarkkinoille. Asetus (ETY) N:o 1612/68 korvattiin työntekijöiden vapaasta liikkuvuudesta unionin alueella 5 päivänä huhtikuuta 2011 annetulla Euroopan parlamentin ja neuvoston asetuksella (EU) N:o 492/2011 (3), jolla toteutettiin asetuksen kodifiointi ja joka tuli voimaan 16 päivänä kesäkuuta 2011.

               (2)

               Espanja pyysi 28 päivänä heinäkuuta 2011 vuoden 2005 liittymisasiakirjan liitteessä VII olevan 1 osan 7 kohdan toisen alakohdan nojalla, että komissio keskeyttäisi asetuksen (EU) N:o 492/2011 1–6 artiklan soveltamisen romanialaisiin työntekijöihin kokonaisuudessaan kaikkialla Espanjassa ja kaikilla toimialoilla, ja komissio antoi päätöksellä 2011/503/EU (4) Espanjalle luvan rajoittaa tietyin ehdoin romanialaisten työntekijöiden vapaata pääsyä Espanjan työmarkkinoille 31 päivään joulukuuta 2012 saakka. Tämä päätös tuli voimaan 12 päivänä elokuuta 2011.

               (3)

               Espanja pyysi 13 päivänä joulukuuta 2012 päivätyllä kirjeellä komissiota jatkamaan asetuksen (EU) N:o 492/2011 1–6 artiklan soveltamisen keskeyttämistä romanialaisten työntekijöiden osalta 31 päivään joulukuuta 2013 saakka.

               (4)

               Espanja perustelee pyyntöään sillä, että päätöksen 2011/503/EU perustana olleet kaksi syytä ovat edelleen ajankohtaisia: Espanjan työmarkkinoiden vakavat häiriöt, jotka vaikuttavat kaikkiin alueisiin ja toimialoihin, ja Espanjassa asuvien Romanian kansalaisten työmarkkinatilanne sekä vaara, että romanialaisten työntekijöiden rajoittamaton saapuminen aiheuttaisi lisäpaineita Espanjan työmarkkinoille.

               (5)

               Espanja esittää tilastollista näyttöä siitä, että talouden ja työmarkkinoiden tilanne on entisestään huonontunut vuoden 2011 puolivälistä, mikä on johtanut ennätyksellisen korkeisiin työttömyys- ja nuorisotyöttömyysasteisiin, ja että talousennusteiden mukaan vuosina 2012 ja 2013 BKT supistuu ja työttömyys lisääntyy edelleen. Lisäksi Espanja ilmoittaa, että nämä työllisyyttä vakavasti uhkaavat häiriöt maan työmarkkinoilla ovat yleisiä, eivätkä ne rajoitu tietylle alueelle tai tiettyyn toimialaan.

               (6)

               Espanja esittää myös tilastotietoja, joiden mukaan Espanjassa asuvien romanialaisten lukumäärä on kasvanut edelleen (huolimatta rajoituksista, joita on sovellettu romanialaisten työntekijöiden vapaaseen pääsyyn työmarkkinoille) siten, että heidän lukumääränsä oli 913 405 syyskuussa 2012; sosiaaliturvajärjestelmien rahoitukseen osallistuvien Romanian kansalaisten osuus on laskussa; työnhakijoiksi rekisteröityneiden ja työttömyysetuuksia saavien Romanian kansalaisten lukumäärät ovat suhteellisen korkeita vaikkakin laskussa ja heidän työttömyysasteensa on keskimääräistä korkeampi. Espanja toteaa, että nykyinen työmarkkinatilanne heikentää maan kykyä ottaa vastaan uusia työntekijävirtoja Romaniasta.

               (7)

               Vuoden 2005 liittymisasiakirjan liitteessä VII olevan 1 osan 7 kohdan toisen alakohdan mukaan jäsenvaltio voi pyytää komissiota tekemään viimeistään kahden viikon kuluttua päätöksen asetuksen (EU) N:o 492/2011 1–6 artiklan soveltamisen keskeyttämisestä kokonaan tai osittain tietyn alueen tai ammatin osalta.

               (8)

               Päätöksen 2011/503/EU perustana ollut vuonna 2011 tehty taloudellisten tietojen analyysi osoitti, että Espanjan työmarkkinoilla todella esiintyi vakavia häiriöitä, jotka ilmenivät EU:n selvästi korkeimpana työttömyysasteena (Eurostatin kuukausittaisten työttömyystietojen mukaan se oli kesäkuussa 2011 Espanjassa 21,0 % EU:n keskiarvon ollessa 9,4 % ja euroalueen keskiarvon ollessa 9,9 %), erityisen korkeana nuorisotyöttömyytenä (45,7 % kesäkuussa 2011) ja talouden elpymisen hitautena (Eurostatin tietojen mukaan BKT:n kasvu vuoden 2011 ensimmäisenä neljänneksenä oli ainoastaan 0,3 % edelliseen vuosineljännekseen verrattuna, kun vastaava luku koko EU:ssa ja euroalueella oli 0,8 %); lisäksi tilannetta vaikeutti kansainvälisten rahoitusmarkkinoiden epävakaisuus, jonka vuoksi Espanjan oli tehtävä budjettiinsa julkisen talouden vakauttamiseen tähtääviä lisäleikkauksia, jotka voisivat lyhyellä aikavälillä vaikuttaa kielteisesti talouskasvuun. Työllisyyden laskun vaikutukset olivat olleet yleisiä ja koskeneet kaikkia alueita ja kaikkia tuotantosektoreita. Vuosien 2008–2010 työvoimatutkimusten tiedot osoittivat myös 9 prosentin – rakennusalalla jopa 33 prosentin – laskua työllisyysasteessa kaikilla alueilla; lasku vaihteli Baskimaan 6 prosentista Valencian itsehallintoalueen 13 prosenttiin.

               (9)

               Tämän vuoksi komissio katsoi, että Espanja oli esittänyt todisteet siitä, että maan työmarkkinoilla oli häiriöitä, jotka olivat yleisiä, jotka vaikuttivat vakavalla tavalla työllisyyteen kaikilla alueilla ja kaikilla toimialoilla ja jotka todennäköisesti jatkuisivat lähitulevaisuudessa.

               (10)

               Lisäksi vuonna 2011 tehty komission analyysi osoitti seuraavaa: Espanjassa asuvien Romanian kansalaisten työttömyysaste oli korkea – yli 30 prosenttia (lähde: Eurostatin työvoimatutkimus, vuoden 2011 ensimmäinen neljännes). Vaikka työvoiman tarve Espanjassa oli pieni, huomattavia määriä Romanian kansalaisia saapui edelleen Espanjaan, vaikka heidän määränsä oli hiukan pienentynyt talouden taantuman seurauksena. Espanjassa asuvien Romanian kansalaisten lukumäärä oli kasvanut 1 päivän tammikuuta 2006 ja 1 päivän tammikuuta 2010 välisenä aikana 388 000:sta 823 000:een (lähde: Eurostatin muuttoliiketilastot).

               (11)

               Nyt saatavilla olevien taloudellisten tietojen analyysi osoittaa, että Espanjan työmarkkinoilla on edelleen vakavia häiriöitä. Talouden taantumalla on edelleen suurempia työllisyysvaikutuksia Espanjaan kuin muihin jäsenvaltioihin, ja tiedot osoittavat suuntauksen vahvistuneen vuoden 2011 aikana ja vuoden 2012 ensimmäisillä neljänneksillä. Lokakuussa 2012 työttömyysaste oli noin 26,2 prosenttia, kun se oli ollut 21,3 prosenttia kesäkuussa 2011; EU:n keskiarvo oli 10,7 prosenttia lokakuussa 2012 (ja 9,5 prosenttia kesäkuussa 2011). Lisäksi nuorisotyöttömyysaste – 55,9 prosenttia lokakuussa 2012 – on hälyttävän korkea verrattuna EU:n keskiarvoon, joka on 23,4 prosenttia (lähde: Eurostatin kuukausittaiset työttömyystiedot).

               (12)

               On todennäköistä, että heikko taloustilanne ja siitä johtuvat häiriöt työmarkkinoilla jatkuvat. Euroopan komission talousennusteiden mukaan Espanjan BKT:n odotetaan supistuvan vuosina 2012 ja 2013 (-1,4 % molempina vuosina) ennen vuonna 2014 odotettavissa olevaa pientä elpymistä (+0,8 %), ja työttömyysasteen odotetaan kasvavan edelleen 26,6 prosenttiin vuonna 2013 (ja laskevan 26,1 prosenttiin vuonna 2014). Työllisyyden heikkeneminen on edelleen vaikuttanut kaikkiin talouden sektoreihin. Vuoden 2011 toisen neljänneksen ja vuoden 2012 kolmannen neljänneksen välisenä aikana työllisyys Espanjassa on supistunut noin 980 000:lla (eli -5,4 %) (lähde: Eurostatin työvoimatutkimus). Vaikka suurin pudotus tapahtui rakennusalalla (– 293 000 eli – 20,5 %), työllisyys laski myös maatalous-, valmistus- ja palvelusektoreilla. Työttömyys on suuri kaikilla alueilla (se vaihteli vuonna 2011 Baskimaan 12,0 prosentista Andalusian 30,4 prosenttiin, lähde: Eurostatin työvoimatutkimus), eivätkä työmarkkinoiden häiriöt näin ollen rajoitu tietylle alueelle.

               (13)

               Tämän vuoksi komissio katsoo, että Espanja on esittänyt todisteet siitä, että maan työmarkkinoilla on edelleen häiriöitä, jotka ovat yleisiä, jotka vaikuttavat vakavalla tavalla työllisyyteen kaikilla alueilla ja kaikilla toimialoilla ja jotka todennäköisesti jatkuvat lähitulevaisuudessa.

               (14)

               Lisäksi komission analyysi osoittaa, että sen jälkeen kun Espanja otti uudelleen käyttöön romanialaisten työntekijöiden työmarkkinapääsyyn sovellettavat rajoitukset, Espanjassa oleskelevien Romanian kansalaisten lukumäärä on yhä kasvanut, vaikka kasvu onkin ollut aiempaa hitaampaa: Espanjan maahanmuuttotilastojen mukaan lukumäärä kasvoi 11 970:llä (eli +1,3 %) 30 päivän syyskuuta 2011 (901 435) ja 30 päivän syyskuuta 2012 (913 405) välillä, kun se oli kasvanut 83 975:llä (eli +10,3 %) 30 päivän syyskuuta 2010 (817 460) ja 30 päivän syyskuuta 2011 (901 435) välisenä aikana. Romanian kansalaisten työttömyysaste Espanjassa on edelleen erittäin korkea: se oli 36,4 prosenttia vuoden 2012 kolmannella neljänneksellä (lähde: Eurostatin työvoimatutkimus).

               (15)

               On siis todennäköistä, että työntekijöiden vapaata liikkuvuutta koskevan EU-lainsäädännön täysimääräinen soveltaminen lisäisi edelleen Espanjan työmarkkinoihin kohdistuvaa painetta, sillä se mahdollistaa romanialaisten työntekijöiden rajoittamattoman saapumisen maahan.

               (16)

               Jotta Espanjan työmarkkinoille saadaan palautettua normaali tilanne, on aiheellista antaa Espanjalle lupa rajoittaa edelleen tilapäisesti romanialaisten työntekijöiden vapaata pääsyä maan työmarkkinoille. Koska vuoden 2005 liittymisasiakirjaan sisältyviä siirtymäjärjestelyjä, joiden nojalla romanialaisten työntekijöiden pääsyä työmarkkinoille voidaan rajoittaa ja joista suojalauseke muodostaa osan, voidaan soveltaa enintään 31 päivään joulukuuta 2013 saakka, lupaa ei voida jatkaa kyseisen päivämäärän jälkeiseen aikaan.

               (17)

               Työmarkkinoille pääsyn rajoittaminen muodostaa poikkeuksen Euroopan unionin toiminnasta tehdyn sopimuksen yhteen perusperiaatteeseen eli työntekijöiden vapaaseen liikkuvuuteen. Tuomioistuimen vakiintuneen oikeuskäytännön mukaisesti tällaisia toimenpiteitä olisi tulkittava ja sovellettava suppeasti.

               (18)

               Tällä hetkellä on aiheellista soveltaa rajoituksia edelleen ammatilliseen toimintaan koko Espanjan alueella ja kaikilla toimialoilla, kun otetaan huomioon Espanjan työmarkkinoilla tällä hetkellä vallitseva erityistilanne sekä selektiivisten rajoitusten alueiden ja toimialojen välillä aiheuttamat siirtymiset ja muut mahdolliset heijastusvaikutukset. Poikkeuksen soveltamisalaa voidaan kuitenkin supistaa, jos komissio katsoo, että poikkeuksen hyväksymiseen johtaneet seikat ovat muuttuneet tai että sen vaikutukset osoittautuvat rajoittavammiksi kuin sen tavoite edellyttää, etenkin sellaisen ammatillisen toiminnan osalta, joka edellyttää korkeakoulututkintoa ja vastaavaa ammattitaitoa.

               (19)

               Jotta tällä päätöksellä hyväksytyillä rajoituksilla olisi suunniteltu vaikutus Espanjan työmarkkinoihin, pidetään asianmukaisena, että rajoituksia sovelletaan 31 päivänä joulukuuta 2013 päättyvän siirtymäkauden loppuun saakka; tätä aikataulua voidaan kuitenkin lyhentää, jos komissio katsoo, että tämän päätöksen hyväksymiseen johtaneet seikat ovat muuttuneet tai että sen vaikutukset osoittautuvat rajoittavammiksi kuin sen tavoite edellyttää.

               (20)

               Tämän vuoksi Espanjan on toimitettava komissiolle neljännesvuosittain tilastotiedot, joiden avulla voidaan varmistaa työmarkkinoiden kehitys toimialoittain ja ammateittain. Ensimmäinen neljännesvuosittainen raportti on esitettävä ennen 31 päivää maaliskuuta 2013.

               (21)

               Päätös, jolla Espanjalle annetaan lupa soveltaa edelleen rajoituksia, jotka koskevat romanialaisten työntekijöiden vapaata pääsyä Espanjan työmarkkinoille, tehdään lisäksi tietyin ehdoin, joilla varmistetaan, että nämä rajoitukset rajoitetaan tarkasti siihen, mikä on tarpeen halutun tavoitteen saavuttamiseksi.

               (22)

               Sen vuoksi ei ole aiheellista antaa lupaa ottaa uudelleen käyttöön rajoituksia, joita sovellettaisiin Romanian kansalaisiin ja heidän perheenjäseniinsä, jotka jo työskentelivät Espanjan työmarkkinoilla tai jotka jo olivat rekisteröityneet työnhakijoiksi Espanjan julkisissa työvoimapalveluissa 22 päivänä heinäkuuta 2011 eli päivänä, jona Espanja ilmoitti johdanto-osan 1 kappaleessa tarkoitetuista toimenpiteistä.

               (23)

               Olisi myös noudatettava vuoden 2005 liittymisasiakirjan liitteessä VII olevassa 1 osassa vahvistettuja rajoituksiin sovellettavia periaatteita, kuten vallitsevan tilanteen säilyttämistä koskeva lauseke ja kyseisen liitteen 1 osan 14 kohdassa mainittu unionin etuuskohtelun periaate.

               (24)

               Romanialaisten työntekijöiden perheenjäsenten oikeuteen toimia työntekijänä Espanjassa olisi sovellettava vuoden 2005 liittymisasiakirjan liitteessä VII olevan 1 osan 8 kohtaa soveltuvin osin.

               (25)

               Tällä päätöksellä sallitut rajoitukset, jotka koskevat Romanian kansalaisten ja heidän perheenjäsentensä oikeuksia päästä Espanjan työmarkkinoille, rajoitetaan tiukasti tämän päätöksen soveltamisalaan, eivätkä ne voi millään tavoin vaikuttaa muihin oikeuksiin, joita Romanian kansalaisilla ja heidän perheenjäsenillään on unionin lainsäädännön perusteella.

               (26)

               Seurannan vuoksi olisi säädettävä velvollisuudesta antaa komissiolle tiedot toimenpiteistä, joita Espanja on toteuttanut tämän päätöksen perusteella,

         ON HYVÄKSYNYT TÄMÄN PÄÄTÖKSEN:
   1 artikla
   Espanjalle annetaan lupa keskeyttää tämän päätöksen 2–4 artiklassa esitettyjen ehtojen mukaisesti asetuksen (EU) N:o 492/2011 1–6 artiklan soveltaminen Romanian kansalaisiin 31 päivään joulukuuta 2013.
   2 artikla
   Rajoittamatta Espanjan 22 päivänä heinäkuuta 2011 käyttöön ottamia toimenpiteitä, jotka perustuvat vuoden 2005 liittymisasiakirjan liitteessä VII olevan 1 osan 7 kohdan kolmanteen alakohtaan, tällä päätöksellä ei saa olla vaikutuksia Romanian kansalaisiin ja heidän perheenjäseniinsä,

               jotka työskentelivät Espanjassa 12 päivänä elokuuta 2011 tai

               jotka olivat rekisteröityneinä työnhakijoiksi Espanjan julkisissa työvoimapalveluissa 12 päivänä elokuuta 2011.

         3 artikla
   Tämän päätöksen täytäntöönpanoon sovelletaan vuoden 2005 liittymisasiakirjan liitteessä VII olevassa 1 osassa vahvistettuja siirtymätoimenpiteitä soveltuvin osin.
   4 artikla
   Espanjan on toteutettava kaikki tarvittavat toimenpiteet seuratakseen edelleen tiiviisti työmarkkinoidensa kehitystä. Sen on toimitettava komissiolle neljännesvuosittaiset tilastotiedot työmarkkinoiden kehittymisestä toimialoittain ja ammateittain. Ensimmäinen neljännesvuosittainen raportti on esitettävä ennen 31 päivää maaliskuuta 2013.
   Jos työmarkkinoilla tapahtuu merkittäviä muutoksia, Espanjan on toimitettava komissiolle ja jäsenvaltioille viipymättä päivitetyt tiedot asiaankuuluvista seikoista, jotka se on toimittanut pyytäessään komission päätöstä ja joiden perusteella tämä päätös annetaan.
   5 artikla
   Tätä päätöstä voidaan muuttaa tai se voidaan kumota, jos päätöksen hyväksymiseen johtaneet, 4 artiklassa tarkoitetut asiaankuuluvat seikat ovat muuttuneet tai jos päätöksen vaikutukset osoittautuvat rajoittavammiksi kuin sen tavoite edellyttää.
   6 artikla
   Espanjan on toimitettava komissiolle tiedot toimenpiteistä, joita se on toteuttanut tämän päätöksen perusteella, kahden kuukauden kuluessa päätöksen vastaanottamisesta.
   7 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 20 päivänä joulukuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 157, 21.6.2005, s. 203.

      (2)  EYVL L 257, 19.10.1968, s. 2.

      (3)  EUVL L 141, 27.5.2011, s. 1.

      (4)  EUVL L 207, 12.8.2011, s. 22.


title: 2014/574/EU: Euroopan parlamentin päätös, annettu 3 päivänä huhtikuuta 2014 , Euroopan pankkiviranomaisen varainhoitovuoden 2012 tilien päättämisestä

text:
               5.9.2014

               FI

               Euroopan unionin virallinen lehti

               L 266/195

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   Euroopan pankkiviranomaisen varainhoitovuoden 2012 tilien päättämisestä
   (2014/574/EU)
   EUROOPAN PARLAMENTTI, joka

               —

               ottaa huomioon Euroopan pankkiviranomaisen lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan pankkiviranomaisen tilinpäätöksestä varainhoitovuodelta 2012 sekä viranomaisen vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan valvontaviranomaisen (Euroopan pankkiviranomainen) perustamisesta 24. marraskuuta 2010 annetun Euroopan parlamentin ja neuvoston asetuksen (EU) N:o 1093/2010 (4) ja erityisesti sen 64 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä talous- ja raha-asioiden valiokunnan lausunnon (A7-0220/2014),

               1.

               hyväksyy Euroopan pankkiviranomaisen varainhoitovuoden 2012 tilien päättämisen;

               2.

               kehottaa puhemiestä välittämään tämän päätöksen Euroopan pankkiviranomaisen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 80.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 331, 15.12.2010, s. 12.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: 2012/42/EU: Neuvoston päätös, annettu 24 päivänä tammikuuta 2012 , Euroopan tilastohallinnoinnin neuvoa-antavan lautakunnan puheenjohtajan nimittämisestä

text:
               27.1.2012

               FI

               Euroopan unionin virallinen lehti

               L 24/11

         NEUVOSTON PÄÄTÖS,
   annettu 24 päivänä tammikuuta 2012,
   Euroopan tilastohallinnoinnin neuvoa-antavan lautakunnan puheenjohtajan nimittämisestä
   (2012/42/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan tilastohallinnoinnin neuvoa-antavan lautakunnan perustamisesta 11 päivänä maaliskuuta 2008 tehdyn Euroopan parlamentin ja neuvoston päätöksen N:o 235/2008/EY (1) ja erityisesti sen 3 artiklan,
   ottaa huomioon Euroopan komission lausunnon,
   ottaa huomioon Euroopan parlamentin hyväksymisen,
   sekä katsoo seuraavaa:

               (1)

               Neuvosto hyväksyi 16 päivänä maaliskuuta 2009 päätöksen 2009/250/EY (2), jolla Johnny ÅKERHOLM nimitettiin Euroopan tilastohallinnoinnin neuvoa-antavan lautakunnan puheenjohtajaksi kolmen vuoden pituiseksi toimikaudeksi 23 päivästä maaliskuuta 2009 alkaen.

               (2)

               Sen vuoksi on tarpeen nimittää tehtävään uusi puheenjohtaja 23 päivänä maaliskuuta 2009 alkaneen toimikauden päättyessä.

               (3)

               Päätöksen N:0 235/2008/EY 3 artiklan 3 kohdan mukaan puheenjohtajaksi ei voida valita henkilöä, joka on kansallisen tilastotoimiston tai komission jäsen.

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Thomas WIESER Euroopan tilastohallinnoinnin neuvoa-antavan lautakunnan puheenjohtajaksi kolmen vuoden pituiseksi toimikaudeksi 23 päivästä maaliskuuta 2012 alkaen.
   2 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 24 päivänä tammikuuta 2012.

            Neuvoston puolesta

            Puheenjohtaja

         M. VESTAGER

      (1)  EUVL L 73, 15.3.2008, s. 17.

      (2)  EUVL L 74, 20.3.2009, s. 30.


               24.3.2017

               FI

               Euroopan unionin virallinen lehti

               C 93/245

         P7_TA(2014)0071
   Päätös olla vastustamatta delegoitua säädöstä: Euroopan rakenne- ja investointirahastoissa harjoitettavaa kumppanuutta koskevat eurooppalaiset käytännesäännöt
   Euroopan parlamentin päätös olla vastustamatta Euroopan rakenne- ja investointirahastoissa harjoitettavaa kumppanuutta koskevista eurooppalaisista käytännesäännöistä 7. tammikuuta 2014 annettua komission delegoitua asetusta (C(2013)9651 – 2014/2508(DEA))
   (2017/C 093/42)

      Euroopan parlamentti, joka

               —

               ottaa huomioon komission delegoidun asetuksen (C(2013)9651),

               —

               ottaa huomioon komission 21. tammikuuta 2014 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,

               —

               ottaa huomioon Euroopan unionin toiminnasta tehdyn sopimuksen 290 artiklan,

               —

               ottaa huomioon Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17. joulukuuta 2013 annetun Euroopan parlamentin ja neuvoston asetuksen (EU) N:o 1303/2013 (1) ja erityisesti sen 5 artiklan 3 kohdan,

               —

               ottaa huomioon työjärjestyksen 87 a artiklan 6 kohdan,

               —

               ottaa huomioon, että työjärjestyksen 87 a artiklan 6 kohdan kolmannessa ja neljännessä luetelmakohdassa määrätyn 4. helmikuuta 2014 päättyneen määräajan kuluessa ei ole esitetty vastalauseita,

               A.

               toteaa, että on tärkeää varmistaa, että kumppanuutta koskevista eurooppalaisista käytännesäännöistä annettu delegoitu asetus tulee voimaan mahdollisimman pian, sillä käytännesääntöjä on tarpeen kiireellisesti soveltaa meneillään olevaan vuosien 2014–2020 kumppanuussopimusten ja -ohjelmien valmisteluun;

               1.

               ilmoittaa, että se ei vastusta delegoitua asetusta;

               2.

               kehottaa puhemiestä välittämään tämän päätöksen neuvostolle ja komissiolle.

      (1)  EUVL L 347, 20.12.2013, s. 320.


               23.12.2016

               FI

               Euroopan unionin virallinen lehti

               C 482/160

         P7_TA(2014)0018
   Pysyvien valiokuntien toimivalta
   Euroopan parlamentin päätös 15. tammikuuta 2014 pysyvien valiokuntien toimivallasta (2013/2996(RSO))
   (2016/C 482/27)

      Euroopan parlamentti, joka

               —

               ottaa huomioon puheenjohtajakokouksen ehdotuksen,

               —

               ottaa huomioon työjärjestyksen 183 artiklan,

               1.

               päättää korvata työjärjestyksen liitteen VII seuraavalla tekstillä:
               ”Liite VII – Pysyvien valiokuntien toimivalta

                  I.   Ulkoasiainvaliokunta

               Valiokunnan toimivaltaan kuuluvat seuraavat unionin ulkopolitiikan edistämistä, täytäntöönpanoa ja seurantaa koskevat asiat:

                           1.

                           yhteinen ulko- ja turvallisuuspolitiikka (YUTP) sekä yhteinen turvallisuus- ja puolustuspolitiikka (YTPP); valiokuntaa avustaa turvallisuus- ja puolustuspolitiikan alivaliokunta;

                           2.

                           suhteet unionin muihin toimielimiin ja elimiin, Yhdistyneisiin kansakuntiin ja muihin kansainvälisiin järjestöihin sekä parlamenttien välisiin edustajakokouksiin valiokunnan toimivaltaan kuuluvissa asioissa;

                           3.

                           Euroopan ulkosuhdehallinnon valvonta;

                           4.

                           poliittisten suhteiden lujittaminen kolmansiin maihin ja erityisesti niihin, jotka sijaitsevat unionin välittömässä läheisyydessä, kattavien yhteistyö- ja avustusohjelmien tai kansainvälisten sopimusten kuten assosiaatio- ja kumppanuussopimusten avulla;

                           5.

                           Euroopan valtioiden unioniin liittymistä koskevien neuvottelujen käynnistäminen, seuranta ja päättäminen;

                           6.

                           demokratiaa ja ihmisoikeuksia koskevan eurooppalaisen välineen, Euroopan naapuruuspolitiikan välineen, liittymistä valmistelevan tukivälineen, vakautta ja rauhaa edistävän välineen ja kolmansien maiden kanssa tehtävää yhteistyötä koskevan kumppanuusvälineen mukaisesti toteutettuja toimenpiteitä koskeva lainsäädäntö, ohjelmointi ja valvonta sekä niiden tukemiseen tähtäävä politiikka;

                           7.

                           muun muassa Euroopan naapuruuspolitiikan (ENP) ja erityisesti ENP:n vuotuisten seurantakertomusten seuranta ja valvonta;

                           8.

                           demokratiaa, oikeusvaltion periaatetta, ihmisoikeuksia, myös vähemmistöjen oikeuksia, ja kansainvälisen oikeuden periaatteiden edistämistä kolmansissa maissa koskevat kysymykset; valiokuntaa avustaa ihmisoikeuksien alivaliokunta, jonka olisi varmistettava kokonaisuudessaan unionin ulkopolitiikan ja ihmisoikeuspolitiikan johdonmukaisuus; muiden tällä alalla toimivaltaisten valiokuntien tai elinten jäsenet kutsutaan alivaliokunnan kokouksiin, tämän kuitenkaan rajoittamatta asiaa koskevien määräysten soveltamista;

                           9.

                           Euroopan parlamentin osallistuminen vaalitarkkailutehtäviin tarvittaessa yhteistyössä muiden asiasta vastaavien valiokuntien ja valtuuskuntien kanssa;

                     Valiokunta huolehtii poliittisesta valvonnasta ja toimivaltaansa kuuluvien parlamentaaristen sekavaliokuntien ja yhteistyövaliokuntien sekä parlamenttien välisistä suhteista vastaavien valtuuskuntien ja tilapäisten valtuuskuntien työskentelyn yhteensovittamisesta.

                  II.   Kehitysvaliokunta

               Valiokunnan toimivaltaan kuuluvat seuraavat asiat:

                           1.

                           Euroopan unionin kehitysyhteistyöpolitiikan edistäminen, toteuttaminen ja valvonta, erityisesti

                                       a)

                                       poliittinen vuoropuhelu kehitysmaiden kanssa sekä kahdenvälisesti että kansainvälisissä järjestöissä ja parlamenttien välisillä foorumeilla,

                                       b)

                                       kehitysapu ja yhteistyösopimukset kehitysmaiden kanssa ja erityisesti tehokkaan tuen valvonta ja tulosten arviointi, myös köyhyyden poistamisen osalta,

                                       c)

                                       jäsenvaltioiden politiikan ja unionin tasolla toteutettavan politiikan keskinäisen suhteen seuranta,

                                       d)

                                       demokraattisten arvojen, hyvän hallinnon ja ihmisoikeuksien edistäminen kehitysmaissa,

                                       e)

                                       kehitysyhteistyöpolitiikkaa koskevan toimintalinjan yhtenäisyyden toteuttaminen, seuranta ja edistäminen;

                           2.

                           kehitysyhteistyön rahoitusvälineen (DCI), Euroopan kehitysrahaston (EKR) ja humanitaarisen avun välineen mukaisesti tiiviissä yhteistyössä kansallisten parlamenttien kanssa toteutettuja toimenpiteitä koskeva lainsäädäntö, ohjelmointi ja tarkistaminen ja kaikki kehitysmaihin suuntautuvaa humanitaarista apua koskevat asiat ja niiden tukemiseen tähtäävä politiikka;

                           3.

                           AKT–EU-kumppanuussopimukseen liittyvät kysymykset ja suhteet asianomaisiin elimiin;

                           4.

                           merentakaisiin maihin ja alueisiin (MMA) liittyvät asiat;

                           5.

                           Euroopan parlamentin osallistuminen vaalitarkkailutehtäviin, tarvittaessa yhteistyössä muiden asiasta vastaavien valiokuntien ja valtuuskuntien kanssa.

                     Valiokunta huolehtii toimivaltaansa kuuluvien parlamenttien välisistä suhteista vastaavien valtuuskuntien ja tilapäisten valtuuskuntien työskentelyn yhteensovittamisesta.

                  III.   Kansainvälisen kaupan valiokunta

               Euroopan unionin yhteisen kauppapolitiikan laatiminen, toteuttaminen ja seuranta sekä unionin ulkoiset taloussuhteet, erityisesti

                           1.

                           rahoitus-, talous- ja kauppasuhteet kolmansiin maihin ja alueellisiin järjestöihin;

                           2.

                           yhteisen tullitariffin ja kaupan helpottaminen sekä tullisäännösten ja -hallinnon ulkoiset näkökohdat;

                           3.

                           talous-, kauppa- ja investointisuhteita kolmansien maiden ja paikallisten organisaatioiden kanssa sääteleviä kahden- ja monenvälisiä kauppasopimuksia koskevien neuvottelujen aloittaminen ja seuranta sekä sopimusten tekeminen ja valvonta;

                           4.

                           tekninen yhdenmukaistaminen tai standardointi kansainvälisen oikeuden välineiden kattamilla aloilla;

                           5.

                           suhteet kansainvälisiin järjestöihin ja kauppaa koskevia asioita käsitteleviin kansainvälisiin foorumeihin sekä järjestöihin, jotka edistävät taloudellista ja kaupallista yhdentymistä unionin ulkopuolella;

                           6.

                           suhteet Maailman kauppajärjestöön, mukaan lukien sen parlamentaarinen ulottuvuus.

                     Valiokunta on yhteydessä parlamenttien välisistä suhteista vastaaviin valtuuskuntiin ja tilapäisiin valtuuskuntiin kysymyksissä, jotka koskevat kolmansiin maihin ylläpidettävien suhteiden taloudellisia ja kaupallisia näkökohtia.

                  IV.   Budjettivaliokunta

               Valiokunnan toimivaltaan kuuluvat seuraavat asiat:

                           1.

                           Euroopan unionin tulojen ja menojen monivuotinen rahoituskehys sekä unionin omien varojen järjestelmä;

                           2.

                           parlamentin budjettivalta, eritoten unionin talousarvioon liittyvät valtaoikeudet, sekä toimielinten välisten sopimusten neuvotteleminen ja soveltaminen tällä alalla;

                           3.

                           parlamentin ennakkoarvion vahvistaminen työjärjestyksessä määrätyn menettelyn mukaisesti;

                           4.

                           hajautettujen erillisvirastojen talousarvio;

                           5.

                           Euroopan investointipankin rahoitustoiminta, joka ei sisälly Euroopan talouden ohjausjärjestelmään;

                           6.

                           Euroopan kehitysrahaston budjetointi, tämän kuitenkaan rajoittamatta AKT–EU-kumppanuussopimuksesta vastaavan valiokunnan toimivaltaa;

                           7.

                           kaikkien unionin säädösten rahoitusvaikutukset ja yhteensopivuus monivuotisen rahoituskehyksen kanssa, tämän kuitenkaan rajoittamatta asiasta vastaavien valiokuntien toimivaltaa;

                           8.

                           kuluvan varainhoitovuoden talousarvion toteuttamisen seuranta ja arviointi, sen estämättä, mitä työjärjestyksen 78 artiklan 1 kohdassa määrätään, määrärahasiirrot, henkilöstötaulukoihin liittyvät menettelyt, hallintomäärärahat ja lausunnot kiinteistöihin liittyvistä hankkeista, joilla on huomattavaa taloudellista vaikutusta;

                           9.

                           varainhoitoasetus, lukuun ottamatta talousarvion toteuttamista, hallinnointia ja tarkastusta koskevia kysymyksiä.

                  V.   Talousarvion valvontavaliokunta

               Valiokunnan toimivaltaan kuuluvat seuraavat asiat:

                           1.

                           Euroopan unionin ja Euroopan kehitysrahaston talousarvion toteuttamisen valvonta sekä parlamentin tekemät vastuuvapauspäätökset, sisäinen vastuuvapausmenettely mukaan lukien, ja kyseisiin päätöksiin tai niiden täytäntöönpanoon liittyvät muut toimet;

                           2.

                           Euroopan unionin, sen toimielinten ja sen rahoittamien elinten tilien ja taseiden päättäminen, esittäminen ja tarkastus, mukaan lukien siirrettävien määrärahojen ja saldojen vahvistaminen;

                           3.

                           Euroopan investointipankin rahoitustoiminnan valvonta;

                           4.

                           unionin eri rahoitusmuotojen kustannustehokkuuden seuranta unionin politiikan toteutuksessa siten, että talousarvion valvontavaliokunnan pyynnöstä mukaan otetaan erityisvaliokunnat ja sen pyynnöstä tehdään niiden kanssa yhteistyötä tilintarkastustuomioistuimen erityiskertomusten tarkastelemiseksi;

                           5.

                           suhteet Euroopan petostentorjuntavirastoon (OLAF), unionin talousarvion toteuttamiseen liittyvien petosten ja sääntöjenvastaisuuksien käsittely ja tällaisten tapausten torjumiseen ja niitä koskevaan syytteeseenpanoon liittyvät toimet sekä unionin taloudellisten etujen suojelu ja Euroopan syyttäjänviraston asiaankuuluvat toimet tällä alalla;

                           6.

                           suhteet tilintarkastustuomioistuimeen, sen jäsenten nimittäminen ja sen kertomusten käsittely;

                           7.

                           varainhoitoasetus talousarvion toteuttamista, hallinnointia ja tarkastusta koskevissa asioissa.

                  VI.   Talous- ja raha-asioiden valiokunta

               Valiokunnan toimivaltaan kuuluvat seuraavat asiat:

                           1.

                           unionin talous- ja rahapolitiikka, talous- ja rahaliiton sekä Euroopan valuutta- ja rahoitusjärjestelmän toiminta (mukaan lukien suhteet asiaankuuluviin instituutioihin tai järjestöihin);

                           2.

                           pääoman ja maksujen vapaa liikkuvuus (rajat ylittävät maksut, yhtenäinen maksualue, maksutase, pääoman liikkeet sekä otto- ja antolainauspolitiikka, kolmansista maista peräisin olevan pääoman liikkeiden valvonta, Euroopan unionin pääoman vientiin kannustavat toimet);

                           3.

                           kansainvälinen valuutta- ja rahoitusjärjestelmä (mukaan lukien suhteet rahoitus- ja rahalaitoksiin ja -järjestöihin);

                           4.

                           kilpailua ja valtiontukia sekä julkisia tukia koskevat säännöt;

                           5.

                           verosäännökset;

                           6.

                           rahoituspalvelujen, -laitosten ja -markkinoiden sääntely ja valvonta, mukaan lukien tilinpäätöstiedot, tilintarkastukset, tilinpitosäännöt, omistajaohjaus ja -valvonta ja muut yritysoikeuden piiriin kuuluvat asiat, jotka koskevat erityisesti rahoituspalveluja;

                           7.

                           Euroopan investointipankin asiaankuuluva rahoitustoiminta osana Euroopan talouden ohjausjärjestelmää euroalueella.

                  VII.   Työllisyyden ja sosiaaliasioiden valiokunta

               Valiokunnan toimivaltaan kuuluvat seuraavat asiat:

                           1.

                           työllisyyspolitiikka ja kaikki sosiaalipolitiikan osa-alueet, mukaan lukien työolot, sosiaaliturva, sosiaalinen osallisuus ja sosiaalinen suojelu;

                           2.

                           työntekijöiden oikeudet;

                           3.

                           työterveys- ja työturvallisuustoimet;

                           4.

                           Euroopan sosiaalirahasto;

                           5.

                           ammatillista koulutusta koskeva politiikka, mukaan lukien ammattipätevyys;

                           6.

                           työntekijöiden ja eläkeläisten vapaa liikkuvuus;

                           7.

                           työmarkkinaosapuolten vuoropuhelu;

                           8.

                           kaikenlainen syrjintä työssä ja työmarkkinoilla, lukuun ottamatta sukupuoleen perustuvaa syrjintää;

                           9.

                           suhteet

                                       —

                                       Euroopan ammatillisen koulutuksen kehittämiskeskukseen (Cedefop)

                                       —

                                       Euroopan elin- ja työolojen kehittämissäätiöön

                                       —

                                       Euroopan koulutussäätiöön ja

                                       —

                                       Euroopan työturvallisuus- ja työterveysvirastoon

                                 sekä suhteet muihin asiaankuuluviin Euroopan unionin elimiin ja kansainvälisiin järjestöihin.

                  VIII.   Ympäristön, kansanterveyden ja elintarvikkeiden turvallisuuden valiokunta

               Valiokunnan toimivaltaan kuuluvat seuraavat asiat:

                           1.

                           ympäristöpolitiikka ja ympäristönsuojelutoimet, erityisesti

                                       a)

                                       ilmastonmuutos,

                                       b)

                                       ilman, maaperän ja vesien pilaantuminen, jätehuolto ja kierrätys, vaaralliset aineet ja valmisteet, melurajat ja biologisen monimuotoisuuden suojelu,

                                       c)

                                       kestävä kehitys,

                                       d)

                                       ympäristönsuojelua koskevat kansainväliset ja alueelliset toimet ja sopimukset,

                                       e)

                                       ympäristövahinkojen korjaaminen,

                                       f)

                                       pelastuspalvelu,

                                       g)

                                       Euroopan ympäristökeskus,

                                       h)

                                       Euroopan kemikaalivirasto;

                           2.

                           kansanterveys, erityisesti

                                       a)

                                       kansanterveyden alan ohjelmat ja erityistoimet,

                                       b)

                                       lääketuotteet ja kosmetiikka,

                                       c)

                                       bioterrorismin terveysnäkökohdat,

                                       d)

                                       Euroopan lääkevirasto sekä tautien ehkäisyn ja valvonnan eurooppalainen keskus;

                           3.

                           elintarvikkeiden turvallisuutta koskevat kysymykset, erityisesti

                                       a)

                                       elintarvikkeiden merkinnät ja elintarvikkeiden turvallisuus,

                                       b)

                                       ihmisten terveyden suojelua koskeva eläinlääkintälainsäädäntö; elintarvikkeiden ja elintarvikkeiden tuotannon kansanterveydellinen valvonta,

                                       c)

                                       Euroopan elintarviketurvallisuusviranomainen sekä elintarvike- ja eläinlääkintätoimisto.

                  IX.   Teollisuus-, tutkimus- ja energiavaliokunta

               Valiokunnan toimivaltaan kuuluvat seuraavat asiat:

                           1.

                           unionin teollisuuspolitiikka ja siihen liittyvät toimet sekä uuden tekniikan soveltaminen, mukaan lukien pieniä ja keskisuuria yrityksiä koskevat toimet;

                           2.

                           unionin tutkimus- ja innovaatiopolitiikka, mukaan lukien tiede ja tekniikka sekä tutkimustulosten levittäminen ja hyödyntäminen;

                           3.

                           Euroopan avaruuspolitiikka;

                           4.

                           yhteisen tutkimuskeskuksen, Euroopan tutkimusneuvoston, Euroopan innovaatio- ja teknologiainstituutin ja Vertailumateriaalien ja -mittausten tutkimuslaitoksen toiminta sekä JET, ITER ja muut saman alan hankkeet;

                           5.

                           unionin toimet, jotka liittyvät energiapolitiikkaan yleensä, ja energian sisämarkkinoiden perustamisen ja toiminnan yhteydessä myös toimet, jotka liittyvät

                                       a)

                                       energian toimitusvarmuuteen unionissa,

                                       b)

                                       energiatehokkuuden ja energiansäästön edistämiseen sekä uusiin ja uusiutuviin energialähteisiin perustuvien energiamuotojen kehittämiseen,

                                       c)

                                       energiaverkkojen yhteen liittämisen ja energiatehokkuuden edistämiseen sekä Euroopan laajuisten verkkojen perustamiseen ja kehittämiseen energian infrastruktuurien alalla;

                           6.

                           Euratomin perustamissopimus ja Euratomin hankintakeskus; ydinturvallisuus, ydinvoimaloiden käytöstäpoisto ja ydinjätehuolto;

                           7.

                           tietoyhteiskunta, tietotekniikka sekä viestintäverkot ja -palvelut, mukaan lukien teknologia- ja turvallisuusnäkökohdat ja Euroopan laajuisten verkkojen perustaminen ja kehittäminen teletoiminnan infrastruktuurien alalla sekä Euroopan unionin verkko- ja tietoturvaviraston (ENISA) toiminta.

                  X.   Sisämarkkina- ja kuluttajansuojavaliokunta

               Valiokunnan toimivaltaan kuuluvat seuraavat asiat:

                           1.

                           sisämarkkinoita koskevan jäsenvaltioiden lainsäädännön yhteensovittaminen unionin tasolla ja tulliliitto, erityisesti

                                       a)

                                       tavaroiden vapaa liikkuvuus, mukaan lukien teknisten standardien yhdenmukaistaminen,

                                       b)

                                       sijoittautumisoikeus,

                                       c)

                                       palvelujen tarjoamisen vapaus, lukuun ottamatta rahoitus- ja postialaa;

                           2.

                           sisämarkkinoiden toiminta, mukaan lukien toimet sisämarkkinoiden toimintaa haittaavien mahdollisten esteiden määrittämiseksi ja poistamiseksi sisämarkkinoiden, myös digitaalisten sisämarkkinoiden, toteuttamiseksi;

                           3.

                           kuluttajien taloudellisten etujen edistäminen ja suojelu sisämarkkinoiden toteuttamisessa, lukuun ottamatta kansanterveyttä ja elintarvikkeiden turvallisuutta koskevia kysymyksiä;

                           4.

                           sisämarkkinoiden sääntöjen ja kuluttajaoikeuksien täytäntöönpanoa koskeva politiikka ja lainsäädäntö.

                  XI.   Liikenne- ja matkailuvaliokunta

               Valiokunnan toimivaltaan kuuluvat seuraavat asiat:

                           1.

                           yhteisen rautatie-, maantie-, sisävesi-, meri- ja lentoliikennepolitiikan kehittäminen, erityisesti

                                       a)

                                       liikenteeseen Euroopan unionissa sovellettavat yhteiset säännöt,

                                       b)

                                       Euroopan laajuisten verkkojen perustaminen ja kehittäminen liikenteen infrastruktuurien alalla,

                                       c)

                                       liikennepalvelujen tarjoaminen ja suhteet kolmansiin maihin liikenneasioissa,

                                       d)

                                       liikenneturvallisuus,

                                       e)

                                       suhteet kansainvälisiin liikennejärjestöihin;

                                       f)

                                       Euroopan meriturvallisuusvirasto, Euroopan rautatievirasto, Euroopan lentoturvallisuusvirasto ja SESAR-yhteisyritys;

                           2.

                           postipalveluja;

                           3.

                           matkailu.

                  XII.   Aluekehitysvaliokunta

               Valiokunnan toimivaltaan kuuluvat seuraavat asiat:

                           1.

                           unionin aluekehitys- ja koheesiopolitiikan toiminta ja kehittäminen sellaisena kuin se on vahvistettu perussopimuksissa;

                           2.

                           Euroopan aluekehitysrahasto, koheesiorahasto ja muut unionin aluepolitiikan välineet;

                           3.

                           niiden vaikutusten arviointi, joita aiheutuu unionin muista politiikan aloista taloudelliseen ja sosiaaliseen yhteenkuuluvuuteen;

                           4.

                           unionin rakennepoliittisten välineiden koordinointi;

                           5.

                           koheesiopolitiikan kaupunkiulottuvuus;

                           6.

                           syrjäisimmät alueet ja saaristoalueet sekä rajat ylittävä ja alueiden välinen yhteistyö;

                           7.

                           suhteet alueiden komiteaan, alueiden välisen yhteistyön järjestöihin sekä paikallisiin ja alueellisiin viranomaisiin.

                  XIII.   Maatalouden ja maaseudun kehittämisen valiokunta

               Valiokunnan toimivaltaan kuuluvat seuraavat asiat:

                           1.

                           yhteisen maatalouspolitiikan harjoittaminen ja kehittäminen;

                           2.

                           maaseudun kehittäminen, mukaan lukien asiaankuuluvien rahoitusvälineiden toiminta;

                           3.

                           seuraavia asioita koskeva lainsäädäntö:

                                       a)

                                       eläinlääkintä ja kasvien terveys sekä eläinrehu, lukuun ottamatta toimia ihmisten terveyden suojelemiseksi,

                                       b)

                                       karjanhoito ja eläinten hyvinvointi;

                           4.

                           maataloustuotteiden laadun parantaminen;

                           5.

                           maatalouden raaka-aineiden saanti;

                           6.

                           yhteisön kasvilajikevirasto;

                           7.

                           metsätalous ja peltometsätalous.

                  XIV.   Kalatalousvaliokunta

               Valiokunnan toimivaltaan kuuluvat seuraavat asiat:

                           1.

                           yhteisen kalatalouspolitiikan harjoittaminen, kehittäminen ja hallinnointi;

                           2.

                           kalavarojen säilyttäminen, tällaisia resursseja hyödyntävien kalastusmuotojen ja -laivastojen hallinnointi sekä merentutkimus ja soveltava kalastustutkimus;

                           3.

                           kalatalous- ja vesiviljelytuotteiden yhteinen markkinajärjestely sekä niiden jalostaminen ja markkinointi;

                           4.

                           kalataloutta ja vesiviljelyä koskeva rakennepolitiikka, mukaan lukien kalatalouden ohjauksen rahoitusvälineet ja varat näiden alojen tukemiseksi;

                           5.

                           kalastustoimintaa koskeva yhdennetty meripolitiikka;

                           6.

                           kestävää kalastusta koskevat kumppanuussopimukset, paikalliset kalastusjärjestöt sekä kalastusalaa koskevien kansainvälisten velvoitteiden täyttäminen.

                  XV.   Kulttuuri- ja koulutusvaliokunta

               Valiokunnan toimivaltaan kuuluvat seuraavat asiat:

                           1.

                           Euroopan unionin kulttuurinäkökohdat ja erityisesti

                                       a)

                                       kulttuurin tuntemuksen ja kulttuuria koskevan tiedon levityksen parantaminen,

                                       b)

                                       kulttuurien ja kielellisen moninaisuuden suojaaminen ja edistäminen,

                                       c)

                                       kulttuuriperinnön säilyttäminen ja suojaaminen, kulttuurivaihto ja taiteellinen luova toiminta;

                           2.

                           Euroopan unionin koulutuspolitiikka, mukaan lukien eurooppalaisen korkeakoulutusalueen kehittäminen sekä Eurooppa-koulujen järjestelmän ja elinikäisen oppimisen edistäminen;

                           3.

                           audiovisuaalialan toimintalinjat sekä tietoyhteiskunnan kulttuuri- ja koulutusnäkökohdat;

                           4.

                           nuorisopolitiikka;

                           5.

                           urheilua ja vapaa-aikaa koskevan politiikan kehittäminen;

                           6.

                           tiedotusta ja tiedotusvälineitä koskeva politiikka;

                           7.

                           kulttuuri- ja koulutusalan yhteistyö kolmansien maiden kanssa sekä suhteet asiaankuuluviin kansainvälisiin järjestöihin ja instituutioihin.

                  XVI.   Oikeudellisten asioiden valiokunta

               Valiokunnan toimivaltaan kuuluvat seuraavat asiat:

                           1.

                           unionin oikeuden tulkinta, soveltaminen ja seuranta unionin säädösten yhdenmukaisuus primaarioikeuden kanssa, erityisesti säädösten oikeusperustan valinta sekä toissijaisuus- ja suhteellisuusperiaatteiden noudattaminen;

                           2.

                           kansainvälisen oikeuden tulkinta ja soveltaminen, siltä osin kuin se koskee Euroopan unionia;

                           3.

                           lainsäädännön parantaminen ja unionin oikeuden yksinkertaistaminen;

                           4.

                           parlamentin oikeuksien ja erivapauksien oikeudellinen suojaaminen, mukaan lukien parlamentin osallistuminen Euroopan unionin tuomioistuimessa käsiteltäviin kanteisiin;

                           5.

                           unionin säädökset, joilla on vaikutusta jäsenvaltion oikeusjärjestykseen, seuraavilla aloilla:

                                       a)

                                       siviili- ja kauppaoikeus,

                                       b)

                                       yritysoikeus,

                                       c)

                                       teollis- ja tekijänoikeudet,

                                       d)

                                       prosessioikeus;

                           6.

                           oikeudellista ja hallinnollista yhteistyötä yksityisoikeuden alalla koskevat toimet;

                           7.

                           ympäristövastuu ja ympäristörikoksista langetettavat seuraamukset;

                           8.

                           uuteen tekniikkaan liittyvät eettiset kysymykset soveltaen valiokuntien yhteistyömenettelyä asianomaisten valiokuntien kanssa;

                           9.

                           jäsenten asemaa koskevat säännöt ja Euroopan unionin henkilöstösäännöt;

                           10.

                           erioikeudet ja vapaudet sekä jäsenten valtakirjojen tarkastus;

                           11.

                           Euroopan unionin tuomioistuimen organisaatio ja perussääntö;

                           12.

                           sisämarkkinoilla toimiva yhdenmukaistamisvirasto.

                  XVII.   Kansalaisvapauksien sekä oikeus- ja sisäasioiden valiokunta

               Valiokunnan toimivaltaan kuuluvat seuraavat asiat:

                           1.

                           perussopimuksissa ja Euroopan unionin perusoikeuskirjassa vahvistettujen kansalaisten oikeuksien, ihmisoikeuksien ja perusvapauksien suojelu, vähemmistöjen suojelu mukaan lukien, unionin alueella;

                           2.

                           tarvittavat toimet kaikenlaisen syrjinnän torjumiseksi, lukuun ottamatta sukupuoleen perustuvaa tai työssä ja työmarkkinoilla tapahtuvaa syrjintää;

                           3.

                           avoimuutta ja yksilöiden suojelua henkilötietojen käsittelyssä koskeva lainsäädäntö;

                           4.

                           vapauteen, turvallisuuteen ja oikeuteen perustuvan alueen perustaminen ja kehittäminen siten, että samalla noudatetaan toissijaisuus- ja suhteellisuusperiaatetta, erityisesti

                                       a)

                                       henkilöiden maahantuloon ja liikkumiseen sekä turvapaikka- ja maahanmuuttoasioihin liittyvät toimenpiteet,

                                       b)

                                       ulkorajojen yhdennettyyn valvontaan liittyvät toimenpiteet,

                                       c)

                                       toimenpiteet, jotka liittyvät poliisiyhteistyöhön ja oikeudelliseen yhteistyöhön rikosasioissa, terrorismi mukaan lukien, sekä konkreettiset ja menettelyjä koskevat toimet, jotka liittyvät nykyistä johdonmukaisemman rikosoikeutta koskevan unionin linjauksen kehittämiseen;

                           5.

                           Euroopan huumausaineiden ja niiden väärinkäytön seurantakeskus, Euroopan unionin perusoikeusvirasto, Europol, Eurojust, Euroopan poliisiakatemia, Euroopan syyttäjänvirasto ja muut alalla toimivat elimet ja laitokset;

                           6.

                           sen toteaminen, että on olemassa selvä vaara, että jokin jäsenvaltio rikkoo vakavasti jäsenvaltioille yhteisiä periaatteita.

                  XVIII.   Perussopimus-, työjärjestys- ja toimielinasioiden valiokunta

               Valiokunnan toimivaltaan kuuluvat seuraavat asiat:

                           1.

                           Euroopan yhdentymisen toimielimiä koskevat näkökohdat, erityisesti perussopimusten tavanomaisen tai yksinkertaistetun tarkistamismenettelyn valmistelussa, käynnistämisessä ja toteuttamisessa;

                           2.

                           perussopimusten täytäntöönpano ja niiden toiminnan arviointi;

                           3.

                           Euroopan unionin laajentumisneuvottelujen tai unionista eroamisen seuraukset toimielinten kannalta;

                           4.

                           toimielinten väliset suhteet, mukaan lukien työjärjestyksen 127 artiklan 2 kohdassa tarkoitettujen toimielinten välisten sopimusten käsittely;

                           5.

                           yhdenmukainen vaalimenettely;

                           6.

                           Euroopan tason poliittiset puolueet ja poliittiset säätiöt, tämän kuitenkaan rajoittamatta puhemiehistön toimivaltaa;

                           7.

                           sen toteaminen, että jokin jäsenvaltio on rikkonut vakavasti ja jatkuvasti jäsenvaltioille yhteisiä periaatteita;

                           8.

                           työjärjestyksen tulkinta ja soveltaminen sekä siihen esitettävät tarkistukset.

                  XIX.   Naisten oikeuksien ja sukupuolten tasa-arvon valiokunta

               Valiokunnan toimivaltaan kuuluvat seuraavat asiat:

                           1.

                           naisten oikeuksien määrittely, edistäminen ja suojelu unionissa sekä näihin liittyvät yhteisön toimet;

                           2.

                           naisten oikeuksien edistäminen kolmansissa maissa;

                           3.

                           yhtäläisiä mahdollisuuksia edistävä politiikka, mukaan lukien miesten ja naisten tasa-arvon edistäminen asioissa, jotka koskevat heidän mahdollisuuksiaan työmarkkinoilla ja kohteluaan työssä;

                           4.

                           kaikenlaisen sukupuoleen perustuvan väkivallan ja syrjinnän poistaminen;

                           5.

                           tasa-arvoperiaatteen sisällyttäminen unionin kaikkeen politiikkaan ja sen kehittäminen;

                           6.

                           naisten oikeuksia koskevien kansainvälisten sopimusten ja yleissopimusten seuranta ja täytäntöönpano;

                           7.

                           naisten oikeuksia koskevan tiedon lisääminen.

                  XX.   Vetoomusvaliokunta

               Valiokunnan toimivaltaan kuuluvat seuraavat asiat:

                           1.

                           vetoomukset;

                           2.

                           kansalaisaloitteita koskevien julkisten kuulemisten järjestäminen 197 a artiklan mukaisesti;

                           3.

                           suhteet Euroopan oikeusasiamieheen.”

               2.

               on päättänyt, että tämä päätös tulee voimaan parlamentin kahdeksannen vaalikauden ensimmäisen istuntojakson ensimmäisenä päivänä;

               3.

               kehottaa puhemiestä välittämään tämän päätöksen tiedoksi neuvostolle ja komissiolle.


title: 2008/583/EY: Neuvoston päätös, tehty 15 päivänä heinäkuuta 2008 , tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä päätöksen 2007/868/EY kumoamisesta

text:
               16.7.2008

               FI

               Euroopan unionin virallinen lehti

               L 188/21

      NEUVOSTON PÄÄTÖS,
   tehty 15 päivänä heinäkuuta 2008,
   tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä päätöksen 2007/868/EY kumoamisesta
   (2008/583/EY)
   EUROOPAN UNIONIN NEUVOSTO, joka
   ottaa huomioon tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27 päivänä joulukuuta 2001 annetun neuvoston asetuksen (EY) N:o 2580/2001 (1) ja erityisesti sen 2 artiklan 3 kohdan,
   sekä katsoo seuraavaa:

               (1)

               Neuvosto teki 20 päivänä joulukuuta 2007 päätöksen 2007/868/EY tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta (2) sekä luettelon laatimisesta henkilöistä ja yhteisöistä, joihin kyseistä asetusta sovelletaan.

               (2)

               Neuvosto on antanut kaikkia niitä henkilöitä, ryhmiä ja yhteisöjä, joiden osalta tämä on ollut käytännössä mahdollista, koskevat perustelut, joissa selvitetään, miksi ne on lueteltu päätöksessä 2007/868/EY. Yhdelle ryhmälle ja kolmelle henkilölle on mahdollisuuksien mukaan toimitettu muutetut perustelut huhtikuussa 2008.

               (3)

               Neuvosto tiedotti Euroopan unionin virallisessa lehdessä22 päivänä joulukuuta 2007 julkaistulla ilmoituksella (3) päätöksessä 2007/868/EY olevaan luetteloon merkityille henkilöille, ryhmille ja yhteisöille, että se oli päättänyt säilyttää nämä mainitussa luettelossa. Neuvosto ilmoitti myös kyseisille henkilöille, ryhmille ja yhteisöille mahdollisuudesta pyytää neuvostolta perustelut niiden merkitsemiselle luetteloon (jollei perusteluja jo ole ilmoitettu niille).

               (4)

               Neuvosto on asetuksen (EY) N:o 2580/2001 2 artiklan 3 kohdan mukaisesti tarkastellut kaikilta osin luetteloa henkilöistä, ryhmistä ja yhteisöistä, joihin asetusta (EY) N:o 2580/2001 sovelletaan. Tarkastelun yhteydessä se on ottanut huomioon asianomaisten henkilöiden neuvostolle toimittamat huomautukset.

               (5)

               Yhden ryhmän osalta neuvosto otti huomioon sen, että kyseisen ryhmän luetteloon sisällyttämisen perusteena olleen toimivaltaisen viranomaisen päätöksen voimassaolo päättyi 24 päivänä kesäkuuta 2008. Neuvoston tietoon on kuitenkin tullut uusia seikkoja, joiden perusteella neuvosto katsoo, että on aihetta sisällyttää tämä ryhmä luetteloon.

               (6)

               Neuvosto on katsonut, että yksi henkilö olisi poistettava niiden henkilöiden, ryhmien ja yhteisöjen luettelosta, joihin asetusta (EY) N:o 2580/2001 sovelletaan.

               (7)

               Neuvosto katsoo näin ollen, että lukuun ottamatta kuudennessa kappaleessa mainittua henkilöä yhteisen kannan 2007/871/YUTP (4) liitteessä luetellut henkilöt, ryhmät ja yhteisöt ovat sekaantuneet erityistoimenpiteiden toteuttamisesta terrorismin torjumiseksi 27 päivänä joulukuuta 2001 hyväksytyn neuvoston yhteisen kannan 2001/931/YUTP (5) 1 artiklan 2 ja 3 kohdassa tarkoitettuihin terroritekoihin, että toimivaltainen viranomainen on tehnyt näitä henkilöitä, ryhmiä ja yhteisöjä koskevan, mainitun yhteisen kannan 1 artiklan 4 kohdassa tarkoitetun päätöksen ja että näihin henkilöihin, ryhmiin ja yhteisöihin olisi edelleen sovellettava asetuksessa (EY) N:o 2580/2001 säädettyjä erityisiä rajoittavia toimenpiteitä.

               (8)

               Luettelo henkilöistä, ryhmistä ja yhteisöistä, joihin asetusta (EY) N:o 2580/2001 sovelletaan, olisi ajantasaistettava tämän mukaisesti,

         ON PÄÄTTÄNYT SEURAAVAA:
   1 artikla
   Asetuksen (EY) N:o 2580/2001 2 artiklan 3 kohdassa säädetty luettelo korvataan tämän päätöksen liitteessä olevalla luettelolla.
   2 artikla
   Kumotaan päätös 2007/868/EY.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 15 päivänä heinäkuuta 2008.

            Neuvoston puolesta

            Puheenjohtaja

         M. BARNIER

      (1)  EYVL L 344, 28.12.2001, s. 70. Asetus sellaisena kuin se on viimeksi muutettuna päätöksellä 2007/868/EY (EUVL L 340, 22.12.2007, s. 100).

      (2)  EUVL L 340, 22.12.2007, s. 100. Päätös sellaisena kuin se on viimeksi muutettuna päätöksellä 2008/343/EY (EUVL L 116, 30.4.2008, s. 25).

      (3)  EUVL C 314, 22.12.2007, s. 42.

      (4)  Yhteinen kanta sellaisena kuin se on muutettuna 29 päivänä huhtikuuta 2008 hyväksytyllä neuvoston yhteisellä kannalla 2008/346/YUTP (EUVL L 116, 30.4.2008, s. 53).

      (5)  EYVL L 344, 28.12.2001, s. 93.

      LIITE
      Luettelo 1 artiklassa tarkoitetuista henkilöistä, ryhmistä ja yhteisöistä
      1.   HENKILÖT

                  1.

                  ABOU, Rabah Naami (alias Naami Hamza, alias Mihoubi Faycal, alias Fellah Ahmed, alias Dafri Rèmi Lahdi), syntynyt 1.2.1966 Algerissa (Algeria) – al-Takfir ja al-Hijra -järjestöjen jäsen

                  2.

                  ABOUD, Maisi (alias The Swiss Abderrahmane), syntynyt 17.10.1964 Algerissa (Algeria) – al-Takfir ja al-Hijra -järjestöjen jäsen

                  3.

                  AL-MUGHASSIL, Ahmad Ibrahim (alias ABU OMRAN, alias AL-MUGHASSIL, Ahmed Ibrahim), syntynyt 26.6.1967 Qatif-Bab al Shamalissa (Saudi-Arabia), Saudi-Arabian kansalainen

                  4.

                  AL-NASSER, Abdelkarim Hussein Mohamed, syntynyt Al Ihsassa (Saudi-Arabia), Saudi-Arabian kansalainen

                  5.

                  AL-YACOUB, Ibrahim Salih Mohammed, syntynyt 16.10.1966 Tarutissa (Saudi-Arabia), Saudi-Arabian kansalainen

                  6.

                  ARIOUA, Azzedine, syntynyt 20.11.1960 Costantinessa (Algeria) – al-Takfir ja al-Hijra -järjestöjen jäsen

                  7.

                  ARIOUA, Kamel (alias Lamine Kamel), syntynyt 18.8.1969 Constantinessa (Algeria) – al-Takfir ja al-Hijra -järjestöjen jäsen

                  8.

                  ASLI, Mohamed (alias Dahmane Mohamed), syntynyt 13.5.1975 Ain Tayassa (Algeria) – al-Takfir ja al-Hijra -järjestöjen jäsen

                  9.

                  ASLI, Rabah, syntynyt 13.5.1975 Ain Tayassa (Algeria) – al-Takfir ja al-Hijra -järjestöjen jäsen

                  10.

                  ATWA, Ali (alias BOUSLIM, Ammar Mansour, alias SALIM, Hassan Rostom), syntynyt 1960 Libanonissa, Libanonin kansalainen

                  11.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), synt. 8.3.1978 Amsterdamissa (Alankomaat) – Hofstadgroep-ryhmän jäsen

                  12.

                  DARIB, Noureddine (alias Carreto, alias Zitoun Mourad), syntynyt 1.2.1972 Algeriassa – al-Takfir ja al-Hijra -järjestöjen jäsen

                  13.

                  DJABALI, Abderrahmane (alias Touil), syntynyt 1.6.1970 Algeriassa – al-Takfir ja al-Hijra -järjestöjen jäsen

                  14.

                  EL FATMI, Nouredine (alias Nouriddin EL FATMI, alias Nouriddine EL FATMI, alias Noureddine EL FATMI, alias Abu AL KA'E KA'E, alias Abu QAE QAE, alias FOUAD, alias FZAD, alias Nabil EL FATMI, alias Ben MOHAMMED, alias Ben Mohand BEN LARBI, alias Ben Driss Muhand IBN LARBI, alias Abu TAHAR, alias EGGIE), synt. 15.8.1982 Midarissa (Marokko), passin nro N829139 (Marokko) – Hofstadgroep-ryhmän jäsen

                  15.

                  EL-HOORIE, Ali Saed Bin Ali (alias AL-HOURI, Ali Saed Bin Ali, alias EL-HOURI, Ali Saed Bin Ali), syntynyt 10.7.1965 tai 11.7.1965 El Dibabiyassa (Saudi-Arabia), Saudi-Arabian kansalainen

                  16.

                  FAHAS, Sofiane Yacine, syntynyt 10.9.1971 Algerissa (Algeria) – al-Takfir ja al-Hijra -järjestöjen jäsen

                  17.

                  IZZ-AL-DIN, Hasan (alias GARBAYA, AHMED, alias SA-ID, alias SALWWAN, Samir), Libanon, syntynyt 1963 Libanonissa, Libanonin kansalainen

                  18.

                  LASSASSI, Saber (alias Mimiche) syntynyt 30.11.1970 Constantinessa (Algeria) – al-Takfir ja al-Hijra -järjestöjen jäsen

                  19.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), syntynyt 14.4.1965 tai 1.3.1964 Pakistanissa, passin numero 488555

                  20.

                  MOKTARI, Fateh (alias Ferdi Omar), syntynyt 26.12.1974 Hussein Deyssa (Algeria) – al-Takfir ja al-Hijra -järjestöjen jäsen

                  21.

                  NOUARA, Farid, syntynyt 25.11.1973 Algerissa (Algeria) – al-Takfir ja al-Hijra -järjestöjen jäsen

                  22.

                  RESSOUS, Hoari (alias Hallasa Farid), syntynyt 11.9.1968 Algerissa (Algeria) – al-Takfir ja al-Hijra -järjestöjen jäsen

                  23.

                  SEDKAOUI, Noureddine (alias Nounou), syntynyt 23.6.1963 Algerissa (Algeria) – al-Takfir ja al-Hijra -järjestöjen jäsen

                  24.

                  SELMANI, Abdelghani (alias Gano), syntynyt 14.6.1974 Algerissa (Algeria) – al-Takfir ja al-Hijra -järjestöjen jäsen

                  25.

                  SENOUCI, Sofiane, syntynyt 15.4.1971 Hussein Deyssa (Algeria) – al-Takfir ja al-Hijra -järjestöjen jäsen

                  26.

                  SISON, Jose Maria (alias Armando Liwanag, alias Joma), syntynyt 8.2.1939 Cabugaossa, Filippiineillä – Filippiinien kommunistisen puolueen, mukaan lukien NPA, johtavia henkilöitä

                  27.

                  TINGUALI, Mohammed (alias Mouh di Kouba), syntynyt 21.4.1964 Blidassa (Algeria) – al-Takfir ja al-Hijra -järjestöjen jäsen

                  28.

                  WALTERS, Jason Theodore James (alias Abdullah, alias David), synt. 6.3.1985 Amersfoortissa (Alankomaat), passin nro NE8146378 (Alankomaat) – Hofstadgroep-ryhmän jäsen)

            2.   RYHMÄT JA YHTEISÖT

                  1.

                  Abu Nidal Organisation – ANO, (alias Fatah Revolutionary Council, alias Arab Revolutionary Brigades, alias Black September/Musta syyskuu, alias Revolutionary Organisation of Socialist Muslims)

                  2.

                  Al-Aqsa marttyyrien prikaati

                  3.

                  Al-Aqsa e.V.

                  4.

                  Al-Takfir ja al-Hijra

                  5.

                  Aum Shinrikyo (alias AUM, alias Aum Supreme Truth, alias Aleph)

                  6.

                  Babbar Khalsa

                  7.

                  Filippiinien kommunistinen puolue, mukaan lukien New People's Army – NPA, joka on yhteydessä SISON Jose Mariaan (alias Armando Liwanag, alias Joma, Filippiinien kommunistisen puolueen, mukaan lukien NPA, johtavia henkilöitä)

                  8.

                  Gama'a al-Islamiyya, (alias Al-Gama'a al-Islamiyya) (Islamic Group – IG)

                  9.

                  İslami Büyük Doğu Akıncılar Cephesi – IBDA-C (Great Islamic Eastern Warriors Front)

                  10.

                  Hamas, sisältäen Hamas-Izz al-Din al-Qassem

                  11.

                  Hizbul Mujahideen – HM

                  12.

                  Hofstadgroep-ryhmä

                  13.

                  Holy Land Foundation for Relief and Development

                  14.

                  International Sikh Youth Federation – ISYF

                  15.

                  Kahane Chai (alias Kach)

                  16.

                  Khalistan Zindabad Force – KZF

                  17.

                  Kurdistanin työväenpuolue – PKK, (alias KADEK, alias KONGRA-GEL)

                  18.

                  Tamil Eelamin vapautuksen tiikerit – LTTE

                  19.

                  Mujahedin-e Khalq Organisation – MEK tai MKO, paitsi National Council of Resistance of Iran – NCRI alias The National Liberation Army of Iran – NLA (MEK:n radikaali siipi), alias the People's Mujahidin of Iran – PMOI, alias Muslim Iranian Student's Society)

                  20.

                  Ejército de Liberación Nacional (Kansallinen vapautusarmeija)

                  21.

                  Palestiinan vapautusrintama – Palestine Liberation Front – PLF

                  22.

                  Palestiinan islamilainen jihad – Palestinian Islamic Jihad – PIJ

                  23.

                  Palestiinan vapautuksen kansanrintama – Popular Front for the Liberation of Palestine – PFLP

                  24.

                  Popular Front for the Liberation of Palestine-General Command, (alias PFLP -General Command, PFLP-GC)

                  25.

                  Fuerzas armadas revolucionarias de Colombia – FARC (Kolumbian vallankumoukselliset asevoimat)

                  26.

                  Devrimci Halk Kurtuluș Partisi-Cephesi – DHKP/C (alias Devrimci Sol (Revolutionary Left), alias Dev Sol) (Vallankumouksellinen kansanarmeija/rintama/puolue)

                  27.

                  Sendero Luminoso – SL (Loistava polku)

                  28.

                  Stichting Al Aqsa (alias Stichting Al Aqsa Nederland, alias Al Aqsa Nederland)

                  29.

                  Teyrbazen Azadiya Kurdistan – TAK (alias Kurdistan Freedom Falcons, alias Kurdistan Freedom Hawks)

                  30.

                  Autodefensas Unidas de Colombia – AUC (United Self-Defense Forces / Group of Colombia)


title: Neuvoston päätös (EU) 2017/471, annettu 28 päivänä helmikuuta 2017, Euroopan unionin, Sveitsin, Norjan ja Turkin välisestä alkuperäkumulaatiosta Euroopan unionin yleisen tullietuusjärjestelmän puitteissa kirjeenvaihtona tehdyn Euroopan unionin ja Norjan kuningaskunnan välisen sopimuksen allekirjoittamisesta Euroopan unionin puolesta

text:
               18.3.2017

               FI

               Euroopan unionin virallinen lehti

               L 73/3

         NEUVOSTON PÄÄTÖS (EU) 2017/471,
   annettu 28 päivänä helmikuuta 2017,
   Euroopan unionin, Sveitsin, Norjan ja Turkin välisestä alkuperäkumulaatiosta Euroopan unionin yleisen tullietuusjärjestelmän puitteissa kirjeenvaihtona tehdyn Euroopan unionin ja Norjan kuningaskunnan välisen sopimuksen allekirjoittamisesta Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Komission delegoidun asetuksen (EU) 2015/2446 (1) 41 artiklan b alakohdan mukaisesti Norjassa, Sveitsissä tai Turkissa tuotettuja tuotteita, jotka sisältävät muita kuin kyseisissä maissa kokonaan tuotettuja aineksia, pidetään edunsaajamaan alkuperätuotteina, jos näille aineksille on suoritettu kyseisen delegoidun asetuksen 45 artiklan mukainen riittävä valmistus tai käsittely.

               (2)

               Delegoidun asetuksen (EU) 2015/2446 54 artiklan mukaan kumulaatiojärjestelmää sovelletaan sillä ehdolla, että Norja myöntää vastavuoroisesti saman kohtelun edunsaajamaiden alkuperätuotteille, jotka sisältävät unionin alkuperäaineksia.

               (3)

               Norjan osalta kumulaatiojärjestelmä toteutettiin aluksi kirjeenvaihtona tehdyllä unionin ja Norjan välisellä sopimuksella. Kirjeenvaihto käytiin 29 päivänä tammikuuta 2001, kun neuvosto oli antanut hyväksyntänsä päätöksellä 2001/101/EY (2).

               (4)

               Varmistaakseen unionin yleisen tullietuusjärjestelmän, jäljempänä ’GSP’, alkuperäsääntöjä vastaavan alkuperäkäsitteen soveltamisen Norja on muuttanut GSP-alkuperäsääntöjään. Kirjeenvaihtona tehtyä unionin ja Norjan välistä sopimusta on sen vuoksi tarkistettava.

               (5)

               Unionin, Norjan ja Sveitsin korvaavien A-alkuperätodistusten vastavuoroista hyväksymistä koskevaa järjestelmää olisi jatkettava tarkistetun kirjeenvaihdon mukaisesti, ja Turkin olisi sovellettava sitä tietyin edellytyksin, jotta voidaan helpottaa unionin, Norjan, Sveitsin ja Turkin välistä kauppaa.

               (6)

               Unionin vuonna 2010 uudistetun yleisen tullietuusjärjestelmän alkuperäsäännöissä määrätään myös uudesta rekisteröityjen viejien alkuperäselvitysjärjestelmästä, jota sovelletaan 1 päivästä tammikuuta 2017. Kirjeenvaihtoa on muutettava myös tältä osin.

               (7)

               Jotta voidaan varautua uuden järjestelmän ja siihen liittyvien sääntöjen soveltamiseen, neuvosto antoi 8 päivänä maaliskuuta 2012 komissiolle luvan neuvotella Norjan kanssa kirjeenvaihtona tehtävästä sopimuksesta, joka koskee korvaavien A-alkuperätodistusten tai korvaavien alkuperävakuutusten vastavuoroista hyväksymistä ja jossa määrätään Norjan, Sveitsin tai Turkin alkuperätuotetta olevan aineosan sisältävien tavaroiden kohtelusta unionin alkuperätuotetta olevan aineosan sisältävinä tavaroina niiden saapuessa unionin tullialueelle. Neuvottelut saatiin menestyksekkäästi päätökseen parafoimalla Euroopan unionin, Sveitsin, Norjan ja Turkin välisestä alkuperäkumulaatiosta Euroopan unionin yleisen tullietuusjärjestelmän puitteissa kirjeenvaihtona tehty Euroopan unionin ja Norjan kuningaskunnan välinen sopimus, jäljempänä ’sopimus’.

               (8)

               Sopimus olisi allekirjoitettava,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa allekirjoittaa Euroopan unionin, Sveitsin, Norjan ja Turkin välisestä alkuperäkumulaatiosta Euroopan unionin yleisen tullietuusjärjestelmän puitteissa kirjeenvaihtona tehty Euroopan unionin ja Norjan kuningaskunnan välinen sopimus unionin puolesta sillä varauksella, että mainitun sopimuksen tekeminen saatetaan päätökseen (3).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan 18 päivänä maaliskuuta 2017.

      Tehty Brysselissä 28 päivänä helmikuuta 2017.

            Neuvoston puolesta

            Puheenjohtaja

         J. HERRERA

      (1)  Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).

      (2)  Neuvoston päätös 2001/101/EY, tehty 5 päivänä joulukuuta 2000, Norjan tai Sveitsin alkuperätuotetta olevan aineosan sisältävien tavaroiden kohtelusta yhteisön alkuperätuotetta olevan aineosan sisältävinä tavaroina niiden saapuessa yhteisön tullialueelle kirjeenvaihtona tehdyn Euroopan yhteisön ja yleisessä tullietuusjärjestelmässä tullietuuksia myöntävien EFTA-maiden (Norja ja Sveitsi) välisen vastavuoroisen sopimuksen hyväksymisestä (EYVL L 38, 8.2.2001, s. 24).

      (3)  Sopimuksen teksti julkaistaan yhdessä sen tekemistä koskevan päätöksen kanssa.